ai4bharat/Pralekha huggingface dataset:
সারওরসায়নমন্ত্রক
দেশীয় ওষুধের প্রসার
নতুন দিল্লি, ০১ এপ্রিল, ২০২২
আয়তনের দিক থেকে ভারতীয় ফার্মাসিউটিক্যাল শিল্প বিশ্বের তৃতীয় বৃহত্তম। ২০২০-২১ আর্থিক বছরে ভারত ১ লক্ষ ৮০ হাজার ৫৫১ কোটি টাকার ওষুধ রপ্তানি করেছে। একই আর্থিক বছরে বাল্ক ড্রাগস/ ড্রাগ ইন্টারমিডিয়েট রপ্তানির পরিমাণ ৩২ হাজার ৮৫৭ কোটি টাকা।
সরকার দেশে উৎপাদিত ওষুধের প্রসার ও উন্নয়নের জন্য এবং দেশীয় উৎপাদনকে উৎসাহ দিতে সর্বতো প্রয়াস চালাচ্ছে।
• ফার্মাসিউটিক্যাল ক্ষেত্রে আত্মনির্ভরতার লক্ষ্যে দেশে ক্রিটিক্যাল কী স্টার্টিং মেটিরিয়াল / ড্রাগ ইন্টারমিডিয়েট এবং ওষুধের সক্রিয় উপাদানগুলি উৎপাদনের উপর উৎসাহভাতা প্রকল্প চালু করা হয়েছে। এই প্রকল্পে ২০২০-২১ থেকে ২০২৯-৩০ সময়সীমায় মোট ৬ হাজার ৯৪০ কোটি টাকা বরাদ্দ করা হয়েছে। ইতিমধ্যেই ৪৯টি প্রকল্পে অনুমোদন দেওয়া হয়েছে, যার মোট বিনিয়োগের পরিমাণ ৩৬৮৫.৩৮ কোটি টাকা।
• ২০২০-২১ থেকে ২০২৮-২৯ সময়সীমায় ফার্মাসিউটিক্যাল ক্ষেত্রের জন্য আরও একটি উৎপাদন নির্ভর উৎসাহদান প্রকল্প হাতে নেওয়া হয়েছে। এর জন্য বরাদ্দ করা হয়েছে ১৫ হাজার কোটি টাকা। এই প্রকল্পের উদ্দেশ্য হলো ভারতের ফার্মাসিউটিক্যাল ক্ষেত্রে বিনিয়োগ ও উৎপাদন ক্ষমতা বাড়ানো এবং উচ্চমূল্যের ওষুধের পণ্য বৈচিত্রকরণ। এর আওতায় এপর্যন্ত ৫৫টি কোম্পানীকে অনুমোদন দেওয়া হয়েছে। এই প্রকল্পে অন্যান্য ওষুধের সঙ্গে ওষুধের সক্রিয় উপাদান ও রয়েছে।
• দপ্তরের উদ্যোগে এপিআই ওষুধ সংস্থাগুলিকে সাহায্য করার জন্য একটি প্রকল্প চালু করা হয়েছে। এর আওতায় তিনটি বাল্ক ড্রাগ পার্ক গড়ে তুলতে রাজ্যগুলিকে আর্থিক সহায়তা দেওয়া হবে।
• এছাড়া ফার্মাসিউটিক্যাল শিল্প ক্ষেত্রে সাধারণ পরিকাঠামো গড়ে তোলার লক্ষ্যে দপ্তরের পক্ষ থেকে ফার্মা ক্লাস্টারগুলিকে সাহায্য করা হচ্ছে।
• ফার্মাসিউটিক্যাল ক্ষেত্রে ক্ষুদ্র ও মাঝারি সংস্থাগুলির গুণগত ও প্রযুক্তিগত মানোন্নয়নের লক্ষ্যে ফার্মাসিউটিক্যাল টেকনোলজি আপগ্রেডেশন অ্যাসিস্ট্যান্স স্কিম – পিটিইউএএস নামে একটি প্রকল্প চালু করা হয়েছে।
লোকসভায় আজ এক প্রশ্নের লিখিত উত্তরে কেন্দ্রীয় রাসায়নিক ও সার প্রতিমন্ত্রী শ্রী ভগবন্ত খুবা এই তথ্য জানিয়েছেন।
CG/SD/AS/
(Visitor Counter : 101
তথ্যওসম্প্রচারমন্ত্রক
পরিকাঠামো, মানব সম্পদ ও অন্যান্য সম্পদের যুক্তিযুক্তভাবে ব্যবহারের জন্য ৫টি ফিল্ম মিডিয়া ইউনিটের সংযুক্তিকরণের প্রস্তাবের অনুমোদন দিয়েছে কেন্দ্রীয় মন্ত্রিসভা
নয়াদিল্লী, ২৩ ডিসেম্বর, ২০২০
ভারতে প্রতি বছর ৩ হাজারের বেশি চলচ্চিত্র নির্মিত হয়। বেসরকারী ক্ষেত্র এই শিল্পকে পরিচালনা করে। বিশ্বে সবথেকে বেশি চলচ্চিত্র ভারতেই নির্মিত হয়। চলচ্চিত্র শিল্পকে সাহায্য করার জন্য আজ প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ৪টি ফিল্ম মিডিয়া ইউনিটকে ন্যাশনাল ফিল্ম ডেভেলপমেন্ট কর্পোরেশন  লিমিটেডের সঙ্গে সংযুক্তিকরণের সিদ্ধান্ত অনুমোদন করেছে। যে ৪টি ফিল্ম মিডিয়া ইউনিটকে এনএফডিসি-র সঙ্গে যুক্ত করা হবে সেগুলি হল ফিল্ম ডিভিশন, চলচ্চিত্র উৎসবের নির্দেশালয়, ন্যাশনাল ফিল্ম আর্কাইভ অফ ইন্ডিয়া এবং চিল্ড্রেন্স ফিল্ম সোস্যাইটি ইন্ডিয়া। এই সংযুক্তিকরণের ফলে সহযোগিতা এবং সম্পদের ক্ষেত্রে সুবিধা হবে। প্রতিটি মিডিয়া ইউনিট আরও দক্ষ ভাবে কাজ করবে।
ফিল্ম ডিভিশন তথ্য ও সম্প্রচার মন্ত্রকের অধীনস্থ একটি দপ্তর। ১৯৪৮ সালে এটি প্রতিষ্ঠিত হয়। বিভিন্ন সরকারি কর্মসূচির প্রচারের জন্য তথ্য চিত্র ও নিউজ ম্যাগাজিন বানানোই এর মূল কাজ। এছাড়াও ভারতীয় ইতিহাসের বিভিন্ন রেকর্ড সিনেমার আকারে এই প্রতিষ্ঠান সংরক্ষণ করে।
চিল্ড্রেন্স ফিল্ম সোস্যাইটি ইন্ডিয়া একটি স্বায়ত্বশাসিত সংগঠন। সোস্যাইটি আইনের আওতায় ১৯৫৫ সালে এটি গঠিত হয়। শিশু ও কিশোরদের মূল্যবোধ যুক্ত বিনোদনমূলক বিভিন্ন উপকরণ চলচ্চিত্রের মাধ্যমে উপস্থাপিত করাই এর মূল কাজ।
ন্যাশনাল ফিল্ম আর্কাইভস অফ ইন্ডিয়া, তথ্য ও সম্প্রচার মন্ত্রকের অধীনস্থ একটি দপ্তর। ১৯৬৪ সালে এটি প্রতিষ্ঠিত হয়েছে। ভারতীয় চলচ্চিত্রের বিভিন্ন ঐতিহ্যশালী উপাদান সংগ্রহ করা ও সংরক্ষণ করাই এর মূল উদ্দেশ্য।
চলচ্চিত্র উৎসবের নির্দেশালয় ১৯৭৩ সালে গঠিত হয়। তথ্য ও সম্প্রচার মন্ত্রকের অধীনস্থ এই দপ্তরটি ভারতীয় চলচ্চিত্র ও সাংস্কৃতিক উপাদানের আদান প্রদানকে উৎসাহিত করে।
কেন্দ্রীয় রাষ্ট্রায়ত্ব সংস্থা, এনএফডিসি ১৯৭৫ সালে গঠিত হয়েছে। ভারতীয় চলচ্চিত্র শিল্পের সুসংহত উন্নয়ন এবং সংগঠিত, দক্ষ পরিকল্পনা এর মূল লক্ষ্য। কেন্দ্রীয় মন্ত্রিসভা বৈঠকে এই মিডিয়া ইউনিটগুলির সংযুক্তিকরণের প্রস্তাবকে অনুমোদন করা হয়েছে। এছাড়া অন্তর্বর্তীকালিন সময়ের জন্য ও আইনগত বিভিন্ন বিষয় বিবেচনার জন্য উপদেষ্টা নিয়োগ করার প্রস্তাবটিকেও মন্ত্রিসভা অনুমোদন করেছে। সম্পদের কর্মী হস্তান্তর এবং সংযুক্তিকরণের সময় সবরকম পরিচালনগত দিকগুলি এক্ষেত্রে বিবেচনা করা হবে।
এই সংযুক্তিকরণের সময় সংশ্লিষ্ট মিডিয়া ইউনিটগুলির সব কর্মীদের স্বার্থ রক্ষা করা হবে। কোনও কর্মীকে বসিয়ে দেওয়া হবেনা।
মূল সংগঠন এনএফডিসি, চলচ্চিত্রের বিভিন্ন উপাদানের সংরক্ষণ, চলচ্চিত্র নির্মাণ ও প্রচারের কাজ একটি ব্যবস্থাপনার আওতায় করবে। চলচ্চিত্রের বিষয়বস্তু ওটিটি প্ল্যাটফর্ম, চলচ্চিত্রে শিশুদের উপাদান, অ্যানিমেশন, স্বল্প দৈর্ঘ্যের চলচ্চিত্র ও তথ্যচিত্রের বিকাশের জন্য নতুন এই সংস্থা প্রতিটি বিষয়কে নিশ্চিত করবে।
ফিল্ম মিডিয়া ইউনিটগুলি একটি অভিন্ন কর্পোরেশনের আওতায় আসলে পরিকাঠামো ও মানব সম্পদের আরও ভালো এবং দক্ষভাবে পরিচালনা করা সম্ভব হবে। এর ফলে বিভিন্ন সংস্থার একইরকমের কাজ করা বন্ধ হবে এবং অর্থের সাশ্রয় হবে।
পেট্রোলিয়ামওপ্রাকৃতিকগ্যাসমন্ত্রক
২০২০-২১-এ পেট্রোল ও ডিজেল থেকে কর এবং সেস বাবদ সংগ্রহের পরিমাণ ৪,৫৫,০৬৯ কোটি টাকা
নতুন দিল্লি, ২০ ডিসেম্বর, ২০২১
কেন্দ্রীয় পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি আজ রাজ্যসভায় এক প্রশ্নের লিখিত জবাবে জানিয়েছেন, ২০২০-২১ অর্থবর্ষে পেট্রোল ও ডিজেল থেকে কর এবং সেস বা মাশুল বাবদ ৪ লক্ষ ৫৫ হাজার ৬৯ কোটি টাকা কেন্দ্রীয় কোষাগারে জমা পড়েছে। এক পরিসংখ্যান দিয়ে তিনি জানান, ২০১৬-১৭-তে পেট্রোল ও ডিজেল থেকে কর এবং মাশুল সংগ্রহের পরিমাণ ছিল ৩ লক্ষ ৩৫ হাজার ১৭৫ কোটি টাকা। ২০১৭-১৮-তে সংগ্রহের পরিমাণ ৩ লক্ষ ৩৬ হাজার ১৬৩ কোটি টাকা। ২০১৮-১৯-এ কর ও সেস বাবদ ৩ লক্ষ ৪৮ হাজার ৪১ কোটি টাকা সংগ্রহ হয়। এছাড়াও ২০১৯-২০-তে ওই একই খাতে সংগ্রহের পরিমাণ ছিল ৩ লক্ষ ৩৪ হাজার ৩১৫ কোটি টাকা। তিনি বলেন, ১৬টি অগ্রণী তেল ও গ্যাস সংস্থার কাছ থেকে পাওয়া তথ্যের ভিত্তিতে এই পরিসংখ্যান দেওয়া হয়েছে।
মন্ত্রকের পরিসংখ্যানে জানানো হয়েছে, ২০২০-২১-এ পশ্চিমবঙ্গে পেট্রোল ও ডিজেল থেকে কর এবং সেস বাবদ সংগ্রহের পরিমাণ ৭ হাজার ৯১৬ কোটি টাকা। ২০১৯-২০-তে এই সংগ্রহের পরিমাণ ছিল ৭ হাজার ৫৩৪ কোটি টাকা।
CG/BD/SKD/
(Visitor Counter : 59
সামাজিকন্যায়ওক্ষমতায়নমন্ত্রক
২০১৮ থেকে ২০২৫ এর মধ্যে ড্রাগের চাহিদা কমানোর জন্য জাতীয় কর্মসূচী পরিকল্পনাকে সামাজিক ন্যায় ও ক্ষমতায়ন মন্ত্রক বাস্তবায়িত করছে
২৭২টি সব থেকে ক্ষতিগ্রস্ত জেলায় মন্ত্রক নেশা মুক্ত ভারত অভিযানের সূচনা করেছে
নতুনদিল্লি, ২০শে সেপ্টেম্বর, ২০২০
সামাজিক ন্যায় ও ক্ষমতায়ন মন্ত্রক ২০১৮ থেকে ২০২৫ এর মধ্যে ড্রাগের চাহিদা কমানোর জন্য জাতীয় কর্মসূচী পরিকল্পনাকে বাস্তবায়িত করছে। বহুস্তরীয় কৌশল গ্রহণ করে ড্রাগের বিরূপ পরিস্থিতি কমানোই এর মূল উদ্দেশ। স্কুল/কলেজ/ বিশ্ববিদ্যালয়ে জনসচেতনতা কর্মসূচী গড়ে তোলার জন্য উদ্যোগ, অভিভাবক, অভিভাবিকা সহ সমাজের প্রভাবশালী ব্যক্তিত্বদের নিয়ে ঝুঁকিপূর্ণ বয়ঃসন্ধিতে থাকা ছেলেমেয়ে এবং যুব সম্প্রদায়ের জন্য কর্মশালা, সেমিনার আয়োজন করা, নেশাগ্রস্তদের চিকিৎসার ব্যবস্থা করার মধ্য দিয়ে এই পরিকল্পনাকে রূপায়িত করা হচ্ছে।
ড্রাগের চাহিদা ও নির্ভরতা কমানোর জনসাধারণের অংশ গ্রহণ ও সহযোগিতার মধ্য দিয়ে মন্ত্রক নানা উদ্যোগ নিয়েছে। এই উদ্যোগ গ্রহণের জন্য যৌথ ব্যবস্থাপনা ও স্বনির্ভর গোষ্ঠীদের সাহায্য়ে ঝুঁকিপূর্ণ জনগোষ্ঠিদের মধ্যে কাজ করা হয়।
মন্ত্রক দেশের সবথেকে প্রভাবিত ২৭২টি জেলায় নেশামুক্ত ভারত অভিযান কর্মসূচী শুরু করেছে। নারকোটিক কন্ট্রোল ব্যুরোর থেকে প্রাপ্ত তথ্য নিয়ে এবং মন্ত্রকের জাতীয় স্তরে সর্বাঙ্গীণ সমীক্ষার মাধ্যমে এই জেলাগুলিকে চিহ্নিত করা হয়েছে। ১৫ই আগস্ট থেকে শুরু হওয়া এই কর্মসূচী শেষ হবে ৩১শে মার্চ। এই কর্মসূচীর অঙ্গ হলঃ-
১। সম্প্রদাতগতভাবে , বিশেষত যুব সম্প্রদায়ের মধ্যে সচেতনতা কর্মসূচী
২। উচ্চ শিক্ষা প্রতিষ্ঠান, বিশ্ববিদ্যালয় ক্যাম্পাস ও স্কুলের দিকে বেশী নজর দেওয়া
৩। ড্রাগের ওপর নির্ভরশীল সম্প্রদায়কে চিহ্নিত করা এবং তাঁদের কাছে পৌঁছানো
৪। হাসপাতালগুলিতে চিকিৎসা পরিষেবার দিকে নজর দেওয়া
৫। যারা এই কর্মসূচীর সঙ্গে যুক্ত, তাঁদের ক্ষমতা বৃদ্ধি করা
লোকসভায় আজ এক প্রশ্নের লিখিত জবাবে এই তথ্য জানিয়েছেন, সামাজিক ন্যায় ও ক্ষমতায়ন প্রতিমন্ত্রী শ্রী রতন লাল কাটারিয়া।
CG/CB
(Visitor Counter : 149
পর্যটনমন্ত্রক
নাগরিকত্ব সংশোধনী আইন বা ৩৭০ ধারা রদের ফলে পর্যটনে কোনও প্রভাব পড়েনি; ‘২০১৯ সালে বিদেশি পর্যটকদের সংখ্যা বেড়েছে – শ্রী প্রহ্লাদ সিং প্যাটেল’
নয়াদিল্লি, ২২ জানুয়ারি, ২০২০
জম্মু ও কাশ্মীর থেকে সংবিধানের ৩৭০ নম্বর ধারা রদ, রামমন্দির নিয়ে সুপ্রিম কোর্টের নির্দেশ কিংবা সদ্য সংসদে পাশ হওয়া নাগরিকত্ব সংশোধন আইনের দরুণ ২০১৯ সালে বিদেশি পর্যটক আগমনের সংখ্যায় কোনও প্রভাব পড়েনি। পরিসংখ্যান দিয়ে সংস্কৃতি ও পর্যটন মন্ত্রী শ্রী প্রহ্লাদ সিং প্যাটেল জা্নিয়েছেন, গত বছর দেশে বিদেশি পর্যটকদের সংখ্যা বেড়েছে। ২০১৯ – এর শেষ দুই মাসে ২০১৮’র ঐ দুই মাসের তুলনায় বিদেশি পর্যটকদের সংখ্যা বৃদ্ধি পেয়েছে।
পর্যটক সংখ্যায় ক্রমবর্ধমান বৃদ্ধি প্রসঙ্গে তিনি বলেন, প্রধানমন্ত্রী শ্রী নরেন্দ্র মোদী স্বয়ং দেশের ব্র্যান্ড অ্যাম্বাসাডর হয়েছেন। তিনি বলেন, চীনের রাষ্ট্রপতি শি জিংপিং-কে আপ্যায়িত করার পর তামিলনাডু-তে চেন্নাইয়ের নিকটবর্তী মামাল্লাপুরমেও  পর্যটক আগমনের সংখ্যা বেড়েছে। ৯টি দেশ তার নাগরিকদের জন্য ভ্রমণ সংক্রান্ত পরামর্শ জারি করা সত্ত্বেও ভারতে বিদেশি পর্যটক আগমনের ক্ষেত্রে অগ্রগতি লক্ষ্য করা গেছে।
শ্রী প্যাটেল পরিসংখ্যান দিয়ে জানান, ২০১৮’র নভেম্বর মাসে ভারতে আগত বিদেশি পর্যটকের সংখ্যা ছিল ১০ লক্ষ ১২ হাজার ৫৬৯। এই সংখ্যা ২০১৯ – এর নভেম্বরে ৭.৮ শতাংশ বেড়ে হয়েছে ১০ লক্ষ ৯১ হাজার ৯৪৬। একইভাবে, ২০১৮’র ডিসেম্বরে আগত বিদেশি পর্যটকের সংখ্যা ছিল ১১ লক্ষ ৯১ হাজার ৪৯৮। ২০১৯ – এর ডিসেম্বরে সংখ্যা বেড়ে হয়েছে ১২ লক্ষ ২৫ হাজার ৬৭২। বিদেশি পর্যটক আগমনের সংখ্যা বৃদ্ধির সঙ্গে সঙ্গে বিদেশি মুদ্রা আয়ের পরিমাণও বেড়েছে। ২০১৮ সালের নভেম্বরে বিদেশি পর্যটকদের কাছ থেকে আয় হওয়া অর্থের পরিমাণ ছিল ১৬ হাজার ৫৮৪ কোটি টাকা। টাকার এই পরিমাণ ২০১৯ সালে বেড়ে হয়েছে ১৯ হাজার ৮৩১ কোটি টাকা। একইভাবে, ২০১৮’র ডিসেম্বরে আয় হয়েছিল ১৯ হাজার ৪৭৪ কোটি টাকা, যা ২০১৯ – এর ডিসেম্বরে বেড়ে দাঁড়িয়েছে ২২ হাজার ৬১৭ কোটি টাকা। মন্ত্রকের পক্ষ থেকে আরও জানানো হয়েছে ৩৭০ ধারা বাতিলের এক মাস পর ২০১৯ – এর সেপ্টেম্বরে আগত বিদেশি পর্যটকদের সংখ্যা পূর্ববর্তী বছরের ঐ একই মাসের তুলনায় ৪.৩ শতাংশ এবং বিদেশি মুদ্রা আয়ের পরিমাণ ১১ শতাংশ বেড়েছে।
CG/BD/SB
(Visitor Counter : 15
নতুনওপুনর্নবীকরণযোগ্যজ্বালানিমন্ত্রক
নতুন ও পুনর্নবীকরণযোগ্য শক্তি মন্ত্রক দেশে পুনর্নবীকরণযোগ্য সরঞ্জাম উৎপাদন ইউনিট গড়ে তোলার ওপর জোর দিচ্ছে
নয়াদিল্লি, ১৮ এপ্রিল, ২০২০
কেন্দ্রীয় নতুন ও পুনর্নবীকরণযোগ্য শক্তি মন্ত্রক দেশীয় ও আন্তর্জাতিক চাহিদা মেটাতে দেশে পুনর্নবীকরণযোগ্য সরঞ্জাম উৎপাদনের জন্য নতুন উৎপাদন ইউনিট গড়ে তুলতে প্রয়োজনীয় পদক্ষেপ গ্রহণ করেছে। এই উদ্দেশ্যে মন্ত্রক বিভিন্ন রাজ্য সরকার ও বন্দর কর্তৃপক্ষগুলিকে এ ধরনের সরঞ্জাম উৎপাদন ইউনিট গড়ে তোলার জন্য ৫০-৫০০ একর পর্যন্ত জমি চিহ্নিতকরণের জন্য চিঠি দিয়েছে। তুতিকোরিন বন্দর কর্তৃপক্ষ এবং মধ্যপ্রদেশ ও ওডিশা সরকার ইতিমধ্যেই এ ধরনের সরঞ্জাম উৎপাদন ইউনিট গড়ে তোলার ব্যাপারে গভীর আগ্রহ দেখিয়েছে।
মন্ত্রকের সচিব শ্রী অনন্ত কুমার পুনর্নবীকরণযোগ্য সরঞ্জাম উৎপাদক সংস্থাগুলির সঙ্গে গত সপ্তাহে বৈঠক করেছেন। এছাড়াও, মন্ত্রকের পক্ষ থেকে বিভিন্ন দেশের বাণিজ্য কমিশনার বা প্রতিনিধিদের সঙ্গে যোগাযোগ রেখে ভারতে পুনর্নবীকরণযোগ্য শক্তি ক্ষেত্রে যে সুযোগ সৃষ্টি হয়েছে, তার সুবিধা গ্রহণে আমন্ত্রণ জানানো হয়েছে। চলতি সপ্তাহের গোড়ায় ইন্দো-মার্কিন কৌশলগত অংশীদারিত্ব ফোরামের বৈঠকে মন্ত্রকের সচিব পুনর্নবীকরণযোগ্য শক্তি ক্ষেত্রে সহযোগিতা ও মার্কিন সংস্থাগুলির কাছ থেকে বিনিয়োগের আহ্বান জানিয়েছেন।
পুনর্নীকরণযোগ্য শক্তি ক্ষেত্রের সরঞ্জাম উৎপাদনকারী ইউনিটগুলিতে সিলিকন অ্যান্ড ওয়েফার, সোলার সেল ও মডিউল, উইন্ড ইক্যুইপমেন্ট ও সহায়ক সরঞ্জাম তৈরি করা হবে। বর্তমানে দেশে ১০ গিগাওয়াট বায়ুশক্তি উৎপাদনকারী সরঞ্জাম তৈরি হয়ে থাকে। সোলার সেল ও মডিউলের ক্ষেত্রে ভারত প্রায় ৮৫ শতাংশ যন্ত্রপাতি আমদানি করে থাকে। এই বিষয়টিকে বিবেচনায় রেখেই দেশীয় উৎপাদন ক্ষেত্রকে আরও উৎসাহ দিতে কেন্দ্রীয় সরকার সোলার সেল ও মডিউল আমদানির ওপর মৌলিক সীমাশুল্ক আরোপ করার কথা ঘোষণা করেছে। এছাড়াও মন্ত্রক পুনর্নবীকরণযোগ্য শক্তি ক্ষেত্রে প্রকল্পের নক্শা রচনা, উৎপাদন ইউনিট পরিচালনা এবং রক্ষণা-বেক্ষণের মতো পরিষেবার রপ্তানি বাড়াতে বিশেষ উদ্যোগ গ্রহণ করছে।
(CG/BD/SB
বিজ্ঞানওপ্রযুক্তিমন্ত্রক
উত্তরাখন্ড হিমালয়ের মুসৌরি এবং পার্শ্ববর্তী অঞ্চলের ভূমিধসের সম্ভাবনা নিয়ে মানচিত্র
নয়াদিল্লি, ৩১ অগাস্ট, ২০২০
অন্যান্য পার্বত্য অঞ্চলের মতো উত্তরাখন্ডের জনপ্রিয় হিল স্টেশন হ’ল মুসৌরি। সম্প্রতি সেখানে বেশ কয়েকবার ভূমিধসের ঘটনা ঘটেছে। দুর্যোগ ছাড়াও এই অঞ্চলে ভূমিধসের কারণ অনুসন্ধানে নেমে বিজ্ঞানীরা ভূমিধসের প্রবণতার বিষয়ে একটি মানচিত্র তৈরি করেছে। এ থেকে বোঝা যাচ্ছে, এই অঞ্চলের প্রায় ১৫ শতাংশ এলাকাই ভূমিধসপ্রবণ।
ভারত সরকারের বিজ্ঞান ও প্রযুক্তি দপ্তরের অন্তর্গত ওয়াদিয়া ইন্সটিটিউট অফ হিমালয়ান জিওলজি  – এর বিজ্ঞানীরাও এই মানচিত্র তৈরির কাজ চালায়। তাঁরা মুসৌরি এবং তার পার্শ্ববর্তী ৮৪ বর্গকিলোমিটার এলাকা জুড়ে এই গবেষণার কাজ চালান। গবেষণায় তাঁরা দেখেছেন, এই অঞ্চলটি অত্যন্ত ভূমিধসপ্রবণ। জার্নাল অফ আর্টস সিস্টেম সায়েন্স – এর প্রকাশিত ভূমিধসের সংবেদনশীলতা বিষয়ক মানচিত্রে আরও দেখানো হয়েছে, এই অঞ্চলের প্রায় ২৯ শতাংশ এলাকা মাঝারি ধরনের ধসপ্রবণ এবং ৫৬ শতাংশ সামান্য ভূমিধসপ্রবণ অঞ্চলের মধ্যে পড়ে। ডব্লিউআইএইচজি – এর গবেষকরা জিওগ্রাফিক ইনফরমেশন সিস্টেম  এবং হাই রেজুলিউশন উপগ্রহ চিত্র ব্যবহার করে এই মানচিত্র তৈরি করেছে। এই সমীক্ষা ভারতের বিভিন্ন অঞ্চলের পার্বত্য এলাকায় বড় ধরনের ভূমিধসের ঝুঁকি এড়াতে বিশেষভাবে সাহায্য করতে পারে।
(CG/SS/SB
জাহাজচলাচলমন্ত্রক
কেন্দ্রীয় বন্দর, জাহাজ পরিবহণ ও জলপথ প্রতিমন্ত্রী হলদিয়া ডক কমপ্লেক্স পরিদর্শন করে বিভিন্ন কাজকর্ম পর্যালোচনা করেন
কলকাতা, ২৩ নভেম্বর, ২০২১
কলকাতায় শ্যামাপ্রসাদ মুখার্জী বন্দরের পক্ষ থেকে বিভিন্ন উন্নয়নমূলক প্রকল্পের কাজ পর্যালোচনা করতে কেন্দ্রীয় বন্দর, জাহাজ পরিবহণ ও জলপথ প্রতিমন্ত্রী শ্রী শান্তনু ঠাকুর গত রবিবার  হলদিয়া ডক কমপ্লেক্স পরিদর্শন করেন। তিনি সেখানে ডকের কাজকর্ম পর্যবেক্ষণ করেন এবং বন্দর কর্তৃপক্ষের আধিকারিকদের সঙ্গে কথা বলেন। এই উপলক্ষে বন্দরের চেয়ারম্যান শ্রী বিনীত কুমার, ডেপুটি চেয়ারম্যান শ্রী এ কে মেহেরা প্রমুখ উপস্থিত ছিলেন।
হলদিয়া ডক কমপ্লেক্স পরিদর্শনে গিয়ে শ্রী ঠাকুর একাধিক প্রকল্পের উদ্বোধন ও সূচনা করেন। এগুলির মধ্যে রয়েছে - ডক এলাকায় সড়ক সম্প্রসারণ সহ বন্যার জল নিয়ন্ত্রণ। এই খাতে খরচ হয়েছে প্রায় ৫ কোটি ৭৪ লক্ষ টাকা। এরপর তিনি ৪১ হাজার বর্গমিটার এলাকাকে কার্গো হ্যান্ডেলিং এলাকার সঙ্গে যুক্ত করেন। পণ্য পরিচালনার উপযোগী করে তুলতে এই প্রকল্প খাতে ৪ কোটি ২৩ লক্ষ টাকা খরচ হয়েছে। হলদিয়ায় বন্দর অতিথি নিবাসের আধুনিকীকরণ খাতে ৯ কোটি ১৮ লক্ষ টাকা খরচ হয়েছে। নবরূপে সজ্জিত এই অতিথি নিবাসটির তিনি উদ্বোধন করেন। প্রকল্পের কাজ ৮ মাসের মধ্যে শেষ হয়েছে।
হলদিয়া ডক হাসপাতালে নবনির্মিত আইসিইউ ও আপৎকালীন চিকিৎসা ইউনিটের সূচনা করেন তিনি। এই প্রকল্প খাতে প্রায় ৩ কোটি ৮০ লক্ষ টাকা খরচ হয়েছে এবং ১১ মাসের মধ্যে সমস্ত কাজ শেষ হয়েছে। নতুন এই চিকিৎসা পরিষেবা শুরু হওয়ায় বন্দরের কর্মীরা উপকৃত হবেন।
বন্দরের চেয়ারম্যান ও উচ্চপদস্থ আধিকারিকদের সঙ্গে এক পর্যালোচনা বৈঠকে মিলিত হয়ে শ্রী ঠাকুর বর্তমানে হলদিয়া ডকে যে সমস্ত উন্নয়নমূলক কাজকর্ম চলছে তার অগ্রগতি খতিয়ে দেখেন। তিনি এই বন্দরের পণ্য পরিচালনায় অগ্রগতির প্রশংসা করে বলেন, গত ১৫২ বছর ধরে দেশের অগ্রণী বন্দর হিসেবে কলকাতা বন্দর তার গুরুত্বপূর্ণ ভূমিকা ধরে রাখতে পেরেছে।
CG/BD/AS/
(Visitor Counter : 8
তথ্যওসম্প্রচারমন্ত্রক
দেশে নিউজ অন এআইআর লাইভ স্ট্রিম-এর ক্রমতালিকা
নয়াদিল্লী, ২৪ সেপ্টেম্বর, ২০২১
নিউজ অন এআইআর অ্যাপে আকাশবাণীর লাইভ স্ট্রিমে দেশের সর্বশেষ শীর্ষ শহরগুলির ক্রমতালিকা প্রকাশ করা হয়েছে। এই ক্রমতালিকায় শীর্ষ ১০টি শহরের মধ্যে জায়গা করে নিয়েছে কলকাতা। তালিকা থেকে বাদ পড়েছে লক্ষ্মৌ। অন্যদিকে মুম্বাইকে পিছনে ফেলে ক্রমতালিকায় ওপরের দিকে উঠে এসেছে দিল্লী জাতীয় রাজধানী অঞ্চল এবং চেন্নাই।
ক্রমতালিকায় বড় পরিবর্তনের মধ্যে,দেশের শীর্ষ এআইআর স্ট্রিম-এর ক্ষেত্রে এআইআর কোচি এফএম রেনবো দু-ধাপ ওপরে উঠে এসেছে। বিবিধ ভারতী ন্যাশনাল, এআইআর নিউজ ২৪X৭ এবং এআইআর মালয়ালম ১৪ সপ্তাহের জন্য নিউজ অন এআইআর ক্ষেত্রে প্রথম তিনটি স্থান ধরে রেখেছে।
নিউজ অন এআইআর অ্যাপ এবং প্রসার ভারতীর সরকারি অ্যাপে আকাশবাণীর লাইভ স্ট্রিমে ২৪০-টিরও বেশি রেডিও পরিষেবা রয়েছে। নিউজ অন এআইআর অ্যাপে আকাশবাণীর বিপুল সংখ্যক শ্রোতা শুধু ভারতেই নয় সারা বিশ্বে ছড়িয়ে রয়েছে। ৮৫টিরও বেশি দেশে বিশ্বের ৮ হাজার শহর জুড়ে এই পরিষেবা মেলে। নিউজ অন এআইআর অ্যাপে আকাশবাণীর লাইভ স্ট্রিম হল সবচেয়ে জনপ্রিয়। পয়লা সেপ্টেম্বর থেকে ১৫ সেপ্টেম্বর পর্যন্ত পাক্ষিক তথ্যের ভিত্তিতে এই ক্রমতালিকা তৈরি করা হয়েছে।
CG/SS /NS
(Visitor Counter : 131
অর্থমন্ত্রক
আয়কর দপ্তরে হায়দরাবাদে অভিযান চালিয়ে নগদ ১৪২ কোটি টাকার বেশি বাজেয়াপ্ত করেছে
নয়াদিল্লি, ৯ অক্টোবর, ২০২১
আয়কর দপ্তর হায়দরাবাদ-ভিত্তিক একটি ওষুধ নির্মাতা সংস্থার বিরুদ্ধে গত সোমবার অভিযান চালায়। এই সংস্থাটি ইন্টারমিডিয়েটস, অ্যাক্টিভ ফার্মাসিউটিক্যাল ইগ্রেডিয়েন্টস এবং ফর্মুলেশন সংক্রান্ত লেনদেনের সঙ্গে যুক্ত। এই সংস্থার অধিকাংশই ওষুধ সামগ্রী যা মার্কিন যুক্তরাষ্ট্র, ইউরোপের বিভিন্ন দেশ, দুবাই এবং আফ্রিকার দেশগুলিতে রপ্তানি করা হয়। ছয়টি রাজ্যের প্রায় ৫০টি জায়গায় দপ্তর অভিযান চালিয়েছে।
অভিযান চালানোর সময় একাধিক ভুয়ো বা হিসাব বহির্ভূত নথিপত্র পাওয়া গেছে। সঙ্গে নগদ টাকাও মিলেছে। এই সংস্থার বিভিন্ন ডিজিটাল লেনদেনের কাগজপত্র, পেন ড্রাইভ, অন্যান্য নথিপত্রও বাজেয়াপ্ত হয়েছে।
আয়কর দপ্তর এই অভিযান চালিয়ে জানতে পেরেছে যে হায়দরাবাদের এই সংস্থাটি একাধিক ভুয়ো ও অস্তিত্বহীন সংস্থার সঙ্গে লেনদেন করত এবং হিসাব বহির্ভূত খরচে যুক্ত ছিল। এছাড়াও, সংস্থাটি জমি কেনার ক্ষেত্রেও বিপুল অঙ্কের টাকা মাশুল হিসেবে মিটিয়েছে বলে জানা গেছে। সংস্থার সঙ্গে যুক্ত ব্যক্তিরা নিজস্ব হিসাব বহির্ভূত ব্যয়ে যুক্ত থেকেছেন এবং এই সমস্ত খরচ কোম্পানির হিসাবের খাতায় ব্যয় হিসেবে দেখানো হয়েছে। এমনকি, সরকার নির্ধারিত রেজিস্ট্রেশন মূল্যের কম পরিমাণ টাকা দিয়ে জমি সংগ্রহ করা হয়েছে।
আয়কর দপ্তর আরও জানতে পেরেছে, এই সংস্থাটির একাধিক ব্যাঙ্ক লকার রয়েছে। এর মধ্যে ১৬টি ব্যাঙ্ক লকার নিয়মিত পরিচালনা হয়। অভিযানের সময় দপ্তর এই সংস্থার বিভিন্ন জায়গা থেকে নগদ ১৪২ কোটি ৮৭ লক্ষ টাকা বাজেয়াপ্ত করেছে। আয়কর দপ্তর হিসাব বহির্ভূত আয় হিসেবে প্রায় ৫৫০ কোটি টাকার সন্ধান পেয়েছে। সমগ্র ঘটনার তদন্ত চলছে।
CG/BD/DM/
(Visitor Counter : 104
রেলমন্ত্রক
নিউ জলপাইগুড়ির জন্য আরও দুটি পুজো স্পেশাল ট্রেন পরিষেবা
কলকাতা, ৯ অক্টোবর, ২০২১
আসন্ন পুজো মরশুমে অতিরিক্ত যাত্রী ভিড় সামাল দিতে পূর্ব রেল শিয়ালদহ থেকে নিউ জলপাইগুড়ি এবং হাওড়া থেকে নিউ জলপাইগুড়ির মধ্যে আরও দু’জোড়া স্পেশাল ট্রেন পরিষেবা দেওয়ার সিদ্ধান্ত নিয়েছে।
শিয়ালদহ থেকে নিউ জলপাইগুড়ি স্পেশাল ট্রেনটি  প্রতি বৃহস্পতিবার রাত ১১-৫৫ মিনিটে ছেড়ে নিউ জলপাইগুড়ি পৌঁছবে পরদিন বেলা ১০-১০ মিনিটে। স্পেশাল এই ট্রেনটি ১৪-২৫ নভেম্বর পর্যন্ত সাতবার পরিষেবা দেবে। অন্যদিকে, নিউ জলপাইগুড়ি শিয়ালদহ পর্যন্ত স্পেশাল ট্রেনটি  প্রতি শুক্রবার বেলা ১২-৫০ মিনিটে নিউ জলপাইগুড়ি থেকে ছেড়ে শিয়ালদহ পৌঁছবে সেদিন রাত ১১-০৫ মিনিট নাগাদ। আগামী ১৫ অক্টোবর থেকে ২৬ নভেম্বর পর্যন্ত এই ট্রেনটির পরিষেবা পাওয়া যাবে। এমনকি ট্রেনটি মোট সাতটি পরিষেবা দেবে।
পূর্ব রেলের পক্ষ থেকে আরও জানানো হয়েছে, হাওড়া থেকে নিউ জলপাইগুড়ি স্পেশাল ট্রেনটি  প্রতি বুধবার রাত ১১-৫৫ মিনিটে ছেড়ে নিউ জলপাইগুড়ি পৌঁছবে পরদিন বেলা ১০-১০ মিনিট নাগাদ। এই ট্রেনটি আগামী ১৩ অক্টোবর থেকে ২৪ নভেম্বর পর্যন্ত মোট সাতটি পরিষেবা দেবে। অপরদিকে, নিউ জলপাইগুড়ি থেকে হাওড়া পর্যন্ত স্পেশাল ট্রেনটি  নিউ জলপাইগুড়ি থেকে প্রতি বৃহস্পতিবার বেলা ১২-৫০ মিনিট নাগাদ ছেড়ে হাওড়া পৌঁছবে সেদিন রাত ১১-০৫ মিনিট নাগাদ। অন্য বিশেষ ট্রেনগুলির মতো এই ট্রেনটি আগামী ১৪ অক্টোবর থেকে ২৫ নভেম্বর পর্যন্ত মোট সাতটি পরিষেবা দেবে।
SSS/BD/DM/
(Visitor Counter : 12
ইস্পাতমন্ত্রক
শ্রী রাম চন্দ্র প্রসাদ সিং পূর্ণমন্ত্রী হিসেবে ইস্পাত মন্ত্রকের দায়িত্ব গ্রহণ করেছেন
নতুন দিল্লি, ০৮ জুলাই, ২০২১
শ্রী রাম চন্দ্র প্রসাদ সিং আজ উদ্যোগ ভবনে গিয়ে ইস্পাত মন্ত্রকের পূর্ণমন্ত্রী হিসেবে দায়িত্ব গ্রহণ করেছেন। ওই মন্ত্রকের প্রতিমন্ত্রী শ্রী ফাগ্গান সিং কুলাস্তে তাঁকে স্বাগত জানিয়েছেন।
পূর্ণ মন্ত্রীর দায়িত্ব নিয়ে শ্রী রাম চন্দ্র প্রসাদ সিং জানিয়েছেন, প্রধানমন্ত্রী শ্রী নরেন্দ্র মোদী ২০২৪ সালের মধ্যে দেশের অর্থনীতি ৫ ট্রিলিয়ন ডলারের নিয়ে যাওয়ার যে লক্ষ্যমাত্রা রেখেছেন তাতে ইস্পাত মন্ত্রকের গুরুত্বপূর্ণ ভূমিকা রয়েছে।
শ্রী সিং বিহার থেকে রাজ্যসভার সাংসদ হয়েছেন। তিনি একজন প্রাক্তন আইএএস অফিসার।
CG/SB
(Visitor Counter : 92
স্বাস্থ্যওপরিবারকল্যাণমন্ত্রক
পাঞ্জাব ও চন্ডীগড়ে ১০ দিন কেন্দ্রীয় স্বাস্থ্য মন্ত্রকের দল থাকবে কোভিড-১৯ এর জন্য প্রতিরোধ, নজরদারী নমুনা পরীক্ষা ও চিকিৎসা ব্যবস্থায় সাহায্য করবে কেন্দ্রীয় দল
নতুনদিল্লি, ৬ই সেপ্টেম্বর, ২০২০
কেন্দ্রীয় স্বাস্থ্য ও পরিবারকল্যাণ মন্ত্রক পাঞ্জাব ও কেন্দ্রশাসিত অঞ্চল চন্ডীগড়ে কেন্দ্রীয় দল পাঠানোর সিদ্ধান্ত নিয়েছে।
কোভিড সংক্রমণের হার কমান, সংক্রমিতদের মৃত্যুর হার হ্রাস করার জন্য প্রতিরোধ, নমুনা পরীক্ষা ও যথাযথ চিকিৎসা ব্যবস্থা সহ জন স্বাস্থ্যের বিভিন্ন বিষয়ে উচ্চ পর্যায়ের এই দলটি রাজ্য ও কেন্দ্রশাসিত অঞ্চল কতৃপক্ষকে সাহায্য করবে। দ্রুত সংক্রমণ শনাক্তকরণ এবং যথাযথ চিকিৎসার ব্যবস্থা করতেও দলের সদস্যরা সাহায্য করবেন।
২ সদস্যের এই দলে একজন চন্ডীগড়ের পিজিআইএমইআর-এর কমিউনিটি মেডিসিনের বিশেষজ্ঞ এবং আরেক জন এনসিডিসি-র মহামারী রোগ বিশেষজ্ঞ থাকবেন। ১০ দিন ধরে তাঁরা প্রশাসনকে সাহায্য করবেন।
পাঞ্জাবে ৬০,০১৩ জন মোট সংক্রমিতের মধ্যে বর্তমানে চিকিৎসাধীন ১৫,৭৩১ জন। ১৭৩৯ জন সংক্রমিত মারা গেছেন। রাজ্যে প্রতি ১০ লক্ষ জনের হিসেবে ৩৭,৫৪৬ জনের নমুনা পরীক্ষা হচ্ছে। বর্তমানে জাতীয় হার ৩৪৫৯৩.১। মোট ৪.৯৭% সংক্রমিত হয়েছেন।
কেন্দ্রশাসিত চন্ডীগড়ে চিকিৎসাধীন ২০৯৫ জন। সেখানে এ পর্যন্ত ৫২৬৮ জন সংক্রমিত হয়েছেন। প্রতি ১০ লক্ষ জনের হিসেবে ৩৮,০৫৪ জনের নমুনা পরীক্ষা হচ্ছে। মোট ১১.৯৯% সংক্রমিত হয়েছেন।
যে সব রাজ্য ও কেন্দ্রশাসিত অঞ্চলে কোভিড সংক্রমণের হার হঠাত করে খুব বেশী হয়ে গেছে এবং যেখানে মৃত্যুর হার বেড়ে গেছে সেখানে কেন্দ্র সক্রিয়ভাবে সাহায্য করছে। সেই সব জায়গায় বহুস্তরীয় কেন্দ্রীয় দল পাঠানো হচ্ছে। সংক্রমণের শৃঙ্খল ভাঙতে এবং মৃত্যুর হার ১%র কম করতে এই দল সংশ্লিষ্ট জায়গার প্রশাসনকে সাহায্য করছে। কেন্দ্রীয় স্বাস্থ্য ও পরিবার কল্যাণ মন্ত্রক গত দুই দিনে বেশ কিছু জেলায় কোভিড সংক্রমণ ও সংক্রমিতের হার বেড়ে যাওয়ার বিষয়গুলিকেও নজরে রেখেছে।
(CG/CB
প্রধানমন্ত্রীরদপ্তর
হাইপারসোনিক পরীক্ষামূলক প্রদর্শন বাহনের সফল উৎক্ষেপনে ডিআরডিও-কে প্রধানমন্ত্রীর অভিনন্দন
নতুন দিল্লি, ৭ই সেপ্টেম্বর, ২০২০
প্রধানমন্ত্রী শ্রী নরেন্দ্র মোদী হাইপারসোনিক পরীক্ষামূলক প্রদর্শন বাহনের সফল উৎক্ষেপনের জন্য প্রতিরক্ষা গবেষণা ও উন্নয়ন সংস্থা -কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, ‘ডিআরডিও-কে হাইপারসোনিক পরীক্ষামূলক প্রদর্শন বাহনের সফল উৎক্ষেপনের জন্য অভিনন্দন জানাই। আমাদের বিজ্ঞানীরা যে ক্র্যামজেট ইঞ্জিন উদ্ভাবন করেছেন, তার গতিবেগ শব্দের গতিবেগের চাইতে ৬গুণ বেশি। খুব কম দেশই আজ পর্যন্ত এই ক্ষমতা অর্জন করতে পেরেছে।’
(CG/CB/SFS
প্রধানমন্ত্রীরদপ্তর
আন্তর্জাতিক স্তরে উজ্জ্বল এক স্থানের অধিকারী ভারত আরও উন্নয়নের প্রতি আগ্রহী, : প্রধানমন্ত্রী
নতুন দিল্লি, ১৬ জুলাই, ২০২৩
প্রধানমন্ত্রী শ্রী নরেন্দ্র মোদী ক্যাপিটাল গোষ্ঠীর একটি নিবন্ধ "ভারত কি এই দশকে উত্থানশীল এক বাজারে পরিণত হবে?"— সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন, "যুবসম্প্রদায় এবং শিল্পোদ্যোগীরা এই নিবন্ধে পাঁচটি গুরুত্বপূর্ণ বিষয় জানতে পারবেন। আর হ্যাঁ, ভারত আরও উন্নয়নের প্রতি আগ্রহী, আন্তর্জাতিক স্তরে উজ্জ্বল এক স্থান!"
AC/CB/AS/
(
প্রতিরক্ষামন্ত্রক
প্রতিরক্ষা মন্ত্রকের জমি জবর দখল
নয়াদিল্লি, ১৫ জুলাই, ২০১৯
দেশজুড়ে প্রতিরক্ষা মন্ত্রকের ৯৬২২.৮০৭ একর জমি জবরদখল হওয়ার খবর পাওয়া গেছে।
২০১৮র ৩১শে ডিসেম্বরের হিসেব অনুযায়ী পশ্চিমবঙ্গে প্রতিরক্ষা মন্ত্রকের ৫৫৮.১৬৫ একর, ত্রিপুরায় ১ একর, আন্দামান ও নিকোবরে ২৬.৫২১ একর, অসমে ৪৬০,৫৩৯৭ একর জমি জবরদখল হয়েছে।
জবরদখলকারিদের চিহ্নিত করে তাদের সেখান থেকে সরানো একটি নিয়মিত প্রক্রিয়া। ১৯৭১ সালের পাবলিক প্রেমিসেস আইন অনুযায়ী এবং ২০০৬ সালের ক্যান্টনমেন্ট আইন অনুযায়ী এই ব্যবস্হা নেওয়া হয়। এই সমস্যাগুলির সমাধানের জন্য সংশ্লিষ্ট রাজ্য এবং পুরসভাগুলির সঙ্গে নিয়মিত যোগাযোগ রাখা হয়। প্রতিরক্ষা মন্ত্রকের জমি, ভূমি ও ভূমিরাজস্ব দপ্তরের মাধ্যমে চিহ্নিত করে সেগুলিকে ডিজিটাইজেশন করার কাজ করা হয়ে থাকে। নতুন নতুন জবরদখলকারীদের আটকানোর জন্য কড়া নজরদারির ব্যবস্হা করা হয়। প্রতিরক্ষা মন্ত্রকের জমি ২০১১-১২ সাল থেকে প্রতিনিয়ত অডিট করার কাজ করা হচ্ছে। জবরদখলকারীদের উচ্ছেদ করতে আদালতে মামলা দায়ের করা হয়। প্রত্যন্ত অঞ্চলে প্রতিরক্ষা মন্ত্রকের জমিগুলিতে পাঁচিল দেওয়ার পাশাপাশি অবৈধ দখলদারদের হাত থেকে এগুলিকে রক্ষা করার জন্য নিয়মিত নজরদারি চালানো হয়।
রাজ্যসভায় আজ এক লিখিত প্রশ্নের জবাবে প্রতিরক্ষা দপ্তরের প্রতিমন্ত্রী শ্রী শ্রীপাদ নায়েক এই তথ্য জানিয়েছেন।
CG/CB/NS
(Visitor Counter : 102
প্রধানমন্ত্রীরদপ্তর
লতা মঙ্গেশকরের জন্মদিনে প্রধানমন্ত্রীর শুভেচ্ছা
নয়াদিল্লি, ২৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী লতা মঙ্গেশকরের জন্মদিনে শুভেচ্ছা জানিয়েছেন এবং তাঁর দীর্ঘ ও সুস্থ জীবনের জন্য প্রার্থনা করেছেন।
এক ট্যুইটে প্রধানমন্ত্রী বলেছেন, “শ্রদ্ধেয় লতা দিদিকে জন্মদিনের শুভেচ্ছা। সারা বিশ্ব জুড়ে তাঁর সুরেলা কন্ঠস্বর প্রতিধ্বনিত হোক। ভারতীয় সংস্কৃতির প্রতি তাঁর আবেগ ও নম্রতার জন্য তিনি সম্মানলাভ করেছেন। ব্যক্তিগতভাবে তাঁর আশীর্বাদ মহান শক্তির উৎস। আমি লতা দিদির দীর্ঘ ও সুস্থ জীবনের জন্য প্রার্থনা করি”।
CG/SS/SB
(